Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 27. 10. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesenia
3. Správa účtovníka o stave účtu
4. Správa o dodávkach dreva pre podielnikov
5. Žiadosti ,diskusie , predloženie nových návrhov
6. Návrh na uznesenie

Zasadnutie výboru viedol predseda urbáru. Privítal prítomných, konštatoval, že výbor je uznášaniaschopný.

1. Návrh programu, určenie zapisovateľa

Predseda výboru oboznámil prítomných s programom, ktorý bol bez pripomienok schválený. Za zapisovateľku určil Annu Brukovú.

1. Kontrola uznesenia

Predseda výboru konštatoval, že uznesenia zo zasadnutia výboru zo dňa  22.9. boli splnené.

1. Správa účtovníka o stave účtu

O stave účtu informoval prítomných predseda. Uviedol, že na účet v Poštovej banke bolo pripísaných 21 984 € ako náhrada za obmedzenie ťažby v Korbelke. K 27. 10.2018 bolo na účte 75 780, 85€.

1. Správa o dodávkach paliva pre podielnikov

K 27.10. bolo dodané palivo všetkým žiadateľom. Dodatočne požiadala o palivo Jana Malchová, nová vlastníčka. P. Čiešková si podala žiadosť na kúpu smrekového paliva. Členovia výboru sa dohodli na cene smrekového paliva pre nepodielnika v sume 46 € za kubík.

1. Žiadosti, diskusia, predloženie nových návrhov

Predseda výboru informoval prítomných , že p. Koťka bol na obhliadke prebierky v Havrane. Uviedol, že treba stretnutie s OLH, spoločne vyznačiť porasty a dohodnúť sa , či sa drevo z prebierky predá alebo sa ponúkne podielnikom. Alojz Gašper sa informoval, kde bude zimovať traktor, ďalej podotkol, že treba vykonať zimnú údržbu traktora a pouvažovať nad jeho poistením. Navrhol určiť odmenu pre J. Micháleka za prepožičanú vlečku. Vendelín Chovanec sa informoval v akom štádiu riešenia je jeho sťažnosť za dodané nekvalitné palivo. Členovia výboru sa dohodli, že dozorná rada po obhliadke paliva posúdi jeho kvalitu a navrhne jeho cenu. Vladimír Lacko

podal správu o činnosti na píle. Dodal, že bolo popílených 42 kubíkov dreva a poukázal na nedostatky a technické poruchy na elektroinštalácii. Predseda výboru informoval prítomných o termíne valného zhromaždenia a blížiacich sa volieb.

1. Návrh na uznesenie

Predseda výboru podal návrh na uznesenie.

V Stankovanoch 27. 10. 2018 zapísala Anna Bruková

Overovatelia: ..............................

...............................

U z n e s e n i e

prijaté na zasadnutí výboru PS Urbár Stankovany

Uznesenie č. 1 k bodu 1

Výbor súhlasí s programom a s menovaním zapisovateľky.

Uznesenie č. 2 k bodu 2

Uznesenia zo zasadnutia dňa 22.9. boli splnené.

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu o dodávke dreva pre podielnikov.

Uznesenie č. 5 k bodu 5

Členovia výboru navrhli cenu smrekového dreva pre nepodielnika v sume 46 € za kubík.

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 27. 10. 2018 Ján Karas

predseda PSU

Príloha: prezenčná listina